《将赴雪峰示圭上人》
宋代·释惟一

上人辞我去行脚，我亦早晚行脚去。
天涯海角或重逢，钵饭茎虀又相聚。
自笑年登六十七，眼昏耳聩脚无力。
触事无能保面墙，百千追悔有何益。
少壮学道宜加鞭，危亡不雇勇直前。
如一人与万人敌，破坚挫锐成万全。
放牛归马群务息，好是太平无事日。
塞北归鸿截雾飞，江南野水连天碧。

作者简介：释惟一，法眼之孙。神宗时主嘉禾天宁寺（《宋诗纪事》卷九二）。